Brovagt – Eksempel på funktionsbeskrivelse

Brovagten skal være i området fra ca. kl. 09.00 til ca. 16.00 svarende til det tidsrum, sejlerne er på vandet.

Brovagtens navn og mobil telefon nummer skal skrives på A4 ark og ophænges på opslagstavlen straks efter ankomst. Alle skal til enhver tid kunne få fat i brovagten, uanset hvor han/hun befinder sig.

Brovagtens primære opgave er at være tilgængelig på VHF radio, således at instruktører og trænere på vandet kan bruge brovagten som ”livline” på land.

Deltagere der af hvilken som helst grund ”sendes” på land skal kunne henvende sig til brovagten og få informationer om stort set hvad som helst. Brovagten skal kunne hjælpe i forskellige større eller mindre nødsituationer.

Brovagten skal kalde og orientere instruktører og trænere, når en sejler er kommet i havn, og når sejleren evt. tager på vandet igen.

Hvis brovagten forlader området f.eks. for at følge en sejler til vagtlæge, skadeklinik eller lign. skal f.eks. en instruktør overtage brovagtens opgave på land. Det kan være nødvendigt, at en gruppe sejlere går på land sammen med instruktøren i en sådan situation.

Vigtige redskaber for brovagten: Godt humør, store smil, VHF radio, solcreme, tørt håndklæde, forbindings kasse m.v.

Ved større nødsituationer følg da beredskabsplanen.

Telefon nummer på:

Lægevagten: xx xx xx xx

Skadeklinikken xx xx xx xx: (kl. 08.00 – 22.00).

Ambulance / Brand: 112

Politi: 114

Søværnets Operative kommando: 89 43 30 99 - bed om vagthavende i operationsrummet